Blabag biyasané digunakaké ing sekolah-sekolah lan institusi pandhidhikan utawa palatihan.[1] Tulisan utawa gambar kang digawé nganggo kapur tulis gampang dibusak.[1] Biyasané dibusak nganggo lap kang teles utawa busak blabag tulis.[1] Busak blabag tulis biyasané digawé saka salembar karpèt kang ditémpélaké ing kayu.[1] Déné tulisan kang digawé saka kapur tulis kang teles biyasané luwih angél dibusak.[1] Prodhusèn blabag biyasané nganjuraké supaya blabag tulis anyar kang lagi dituku kudu dikebaki karo corèkan-corèkan kapur tulis dhisik[1] Sawisé corèkan-corèkan dibusak, blabag tulis banjur siap digunakaké.[1] Kapur tulis kang digunakaké nalika nulis ing blabag biyasané nduwéni werna putih.[1] Saliyané werna putih ana uga werna-werna liyané kayata abang, kuning, ijo, ungu, oranye, biru.[1] Kapur tulis kang digawé saka blabag nduwéni éfék samping ya iku kapur tulis kang dianggo digawé saka gipsum saéngga ngasilaké akèh awu nalika dianggo nulis lan dibusek.[1]